=== Bornholmske diamanter ===
I de silure skifre kan man finde kalkkonkretioner med åbne sprækker beklædt med [[Kalk (mineral)|kalkspatkrystaller]] og sjældnere, op til 1 centimeter lange klare [[kvarts]]krystaller, såkaldte ''bornholmske diamanter''. De hedder sådan, fordi man tidligere troede, kvarts kunne modnes til [[diamant]]. Omkring 1800 var bornholmske diamanter meget eftertragtede, og der foregik en indvinding ud fra [[kalkbolle]]r fisket op fra havbunden syd for Bornholm. Et diamantsliberi på sydkysten skulle angiveligt være opført af hof-stenhuggermester Karfleby. Diamanterne indbragte fra 24 [[skilling]] til 4 [[Daler|rigsdaler]] pr. styk, svarende til en dagsløn, henholdsvis en månedsløn for den tids arbejdsmand. Kalkbollerne på havbunden er nu fredede.<ref>Thorshøj Nielsen (2010), s. 10</ref>
Geologi